**Suplement i Certifikatës për kualifikimin profesional,**

**RRJETE TË DHËNASH, Niveli IV në KSHK, referuar nivelit IV të KEK**

**Individi është i aftë:**

* Të organizojë vendin e punës.
* Të bëjë përzgjedhjen e materialeve, veglave dhe pajisjeve të punës.
* Të përdorë dhe mirëmbajë mjetet dhe materialet e punës.
* Të zbatojë standardet e profesionit.
* Të zbatojë rregullat e sigurimit teknik dhe të mbrojtjes së mjedisit.
* Të kryejë llogaritje të thjeshta ekonomike për proceset që lidhen me veprimtarinë për instalimin dhe mirëmbajtjen e rrjeteve të të dhënave-kompjuterike.
* Të plotësojë dokumentacionin teknik dhe financiar në veprimtarinë për instalimin dhe mirëmbajtjen e rrjeteve të të dhënave-kompjuterike.
* Të ndërtojë dhe konfigurojë rrjete kompjuterike pa kabëll.
* Të projektojë dhe ndërtojë një rrjet LAN.
* Të kryejë automatizimin e rrjeteve.
* Të përdorë sistemin LINUX.
* Të konfigurojë rrjete kompjuterike.
* Të instalojë, konfigurojë dhe administrojë rrjete kompjuterike me Windows Server.
* Të administrojë rrjetin dhe sistemin LINUX.
* Të realizojë siguri dhe mbrojtje në sistemet kompjuterike.
* Të komunikojë me etikë dhe profesionalizëm.
* Të zbatojë rregullat e sigurisë në punë dhe të mbrojtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Rrjete të Dhënash”, niveli i IV në KSHK, , referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj, të punonjësit teknik/menaxher të mesëm në këtë kualifikim profesional.

Ky kualifikim i jep nxënësit mundësi t'i drejtohet tregut të punës për t’u punësuar apo vetëpunësuar në pozicionet e teknikut për rrjetet e të dhënave, në njësitë e tregtimit dhe shërbimit të pajisjeve kompjuterike, si dhe pranë institucioneve e bizneseve të dimensioneve të ndryshme (në institucione arsimore, në degë bankash, në kompanitë e telekomunikacionit, njësitë e shërbimit, në kompani transporti dhe sigurie, në njësitë e pushtetit lokal, etj.), etj.

Me përfundimin e kualifikimit profesional “Rrjete të Dhënash”, niveli i IV në KSHK, referuar nivelit IV të KEK, individi fiton diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).